Lūisa (distrikts)
Lūisas distrikts (angļu: Lewes District) ir nemetropoles distrikts Austrumsaseksas grāfistē Anglijā, Apvienotajā Karalistē. Izvietojies grāfistes rietumos Lamanša krastā, robežojas dienvidrietumos ar Braitonu un Hovu, ziemeļrietumos — ar Rietumsaseksu, austrumos — ar Vīldenu. Distrikta administratīvais centrs ir Lūisa, bet lielākā apdzīvotā vieta — Sīforda. Daļu distrikta teritorijas aizņem Sautdaunsa nacionālais parks.